# Paleontoloxía

| Paleontoloxía |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
disciplina académica  |
|  Subclase de
traballo de campo  |
|  Parte de
 ciencias da Terra  |
|  Caracterizado por
premio de paleontoloxía  |
|  Parcialmente coincidente con
xeoloxía paleobioloxía  |
|  Oposto a
neontoloxía  |

 |
|

| Implicados |
| --- |
|  Practicado por
paleontólogo  |

 |
|

| Historia |
| --- |
|  Historia
historia da paleontoloxía  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/05rjl  |
| MeSH | D010163  |
| WordLift | data.thenextweb.com…  |
| OpenAlex | C151730666  |

 |

 |
|

| Fontes e ligazóns |
| --- |
|  Descrito pola fonte
* *Enciclopedia soviética armenia, volume 6* pp. 492
* *Meyers Konversations-Lexikon, 4ª edición (1885–1890)* "Q114391203 "
* *Encyclopædia Britannica* "1911 Encyclopædia Britannica/Palaeontology (en) "
* *Dicionario Enciclopédico Granat* "Q122760298 "
* *The Nuttall Encyclopædia*
* *Dicionario Enciclopédico Brockhaus e Efron* "Q24472300 "
* *Grande Enciclopedia Yuzhakov* "Q69673585 "
* *Enciclopedia de Otto* "Palaeontologie"
 |
|   |

 |
| Wikidata C:Commons |

Recreación da cabeza dun dinosaurio baseada nos seus restos fósiles.
A **paleontoloxía** (do grego παλαιός "antigo", ὅν, ὄντος "o ser" e λόγος "tratado", é dicir, "tratado dos seres antiquísimos") é a ciencia que trata do estudo dos organismos desaparecidos, a partir dos seus restos fósiles, é dicir, dos restos mineralizados de seres vivos ou vestixios de vida de organismos que existiran durante a historia da vida na Terra. Os científicos que traballan nela denomínanse **paleontólogos**.

Encádrase dentro das ciencias naturais, posúe un corpo de doutrina propio e comparte fundamentos e métodos coa xeoloxía e a bioloxía, coas que se integra estreitamente.

Entre os seus obxectivos están, ademais da reconstrución dos seres vivos pretéritos, o estudo do seu orixe, dos seus cambios no tempo (evolución e filoxenia), das relacións entre eles e coa súa contorna (paleoecoloxía, evolución da biosfera), da súa distribución espacial e migracións (paleobioxeografía ou fitoxeografía), das extincións, dos procesos de fosilización (tafonomia) ou da correlación e datación das rochas que os conteñen (bioestratigrafía).

A Paleontoloxía permite entender a actual composición (biodiversidade) e distribución dos seres vivos sobre a Terra (bioxeografía) -antes da intervención humana-, achegou probas indispensables para a solución de dúas das máis grandes controversias científicas do pasado século, a evolución dos seres vivos e a deriva dos continentes, e, de cara ao noso futuro, ofrece ferramentas para a análise de como os cambios climáticos poden afectar ao conxunto da biosfera.

## Características

A partir dos fósiles poden ser datadas as rochas sedimentarias, permitindo entender mellor a evolución ata os seres vivos actuais. Inversamente, a partir dos seres vivos actuais pódese descubrir algo sobre os fósiles ("o presente é a chave do pasado", Lyell).

Por veces, divídese a paleontoloxía en dúas ramas:

* a **paleozooloxía**, o estudo dos fósiles de animais, e
* a **paleobotánica**, o estudo dos fósiles de plantas.

Tamén se pode dividir a paleontoloxía en:

* Macropaleontoloxía - Restos ou vestixios macroscópicos de organismos animais ou vexetais.
* Micropaleontoloxía - Restos ou vestixios microscópicos (menores de 2 mm) de organismos.

Aínda hai unha subdivisión da paleobotánica e da micropaleontoloxía: a **palinoloxía**, o estudo dos restos de pole fosilizados.

Esta división provén do feito de durante moitos anos os seres vivos foron clasificados como plantas -e estudados polos botánicos- ou como animais -estudados polos zooloxistas.

Os arqueólogos diferéncianse dos paleontólogos porque, alén de estudaren tamén restos fosilizados de plantas e animais, procuran comprender as actividades humanas en determinado período da historia da Terra. A Paleontoloxía xeralmente non está preocupada con estas cuestións.

## Notas

## Véxase tamén

### Outros artigos

* Evolución biolóxica
* Megafauna
* Mary Anning
* Paleoclimatoloxía

### Ligazóns externas

* Grinpach: Grupo de investigacións paleontolóxicas de Chile. *(en castelán)*